LIETUVOS RESPUBLIKOS SUSISIEKIMO MINISTRAS

ĮSAKYMAS

DĖL LIETUVOS RESPUBLIKOS SUSISIEKIMO MINISTRO 2004 M. GEGUŽĖS 28 D. ĮSAKYMO NR. 3-317 „DĖL LIETUVOS RESPUBLIKOS GELEŽINKELIŲ INFRASTRUKTŪROS REGISTRO ĮSTEIGIMO IR JO NUOSTATŲ PATVIRTINIMO“ PAKEITIMO

2016 m. kovo 14 d. Nr. 3-78 (1.5 E)

Vilnius

P a k e i č i u Lietuvos Respublikos geležinkelių infrastruktūros registro nuostatus, patvirtintus Lietuvos Respublikos susisiekimo ministro 2004 m. gegužės 28 d. įsakymu Nr. 3-317 „Dėl Lietuvos Respublikos geležinkelių infrastruktūros registro įsteigimo ir jo nuostatų patvirtinimo“:

1. Pakeičiu 10.5 papunktį ir jį išdėstau taip:

„10.5. užtikrina registro valdytojo tvirtinamų registro saugos nuostatų nustatyta tvarka reikiamas technines ir organizacines duomenų saugos priemones ir tokių priemonių laikymąsi;“.

2. Pakeičiu 10.6 papunktį ir jį išdėstau taip:

„10.6. teisinėmis, organizacinėmis, techninėmis ir kitomis priemonėmis užtikrina, kad tvarkant registrą nebūtų įrašyti klaidingi, netikslūs, neišsamūs registro duomenys (toliau – netikslūs duomenys).“

3. Pakeičiu 59 punktą ir jį išdėstau taip:

„59. Registro duomenų saugą reglamentuoja registro valdytojo patvirtinti registro saugos nuostatai ir kiti saugos dokumentai, kurie rengiami, derinami ir tvirtinami vadovaujantis Bendrųjų elektroninės informacijos saugos reikalavimų aprašu, patvirtintu Lietuvos Respublikos Vyriausybės 2013_m. liepos 24 d. nutarimu Nr. 716 „Dėl Bendrųjų elektroninės informacijos saugos reikalavimų aprašo, Saugos dokumentų turinio gairių aprašo ir Valstybės informacinių sistemų, registrų ir kitų informacinių sistemų klasifikavimo ir elektroninės informacijos svarbos nustatymo gairių aprašo patvirtinimo“.

4. Pakeičiu 60 punktą ir jį išdėstau taip:

„60. Registro duomenų saugos programinės, techninės, organizacinės ir kitokios priemonės nustatomos vadovaujantis Lietuvos Respublikos valstybės informacinių išteklių valdymo įstatymu, Techniniais valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimais, patvirtintais Lietuvos Respublikos vidaus reikalų ministro 2013 m. spalio 4 d. įsakymu Nr. 1V-832 „Dėl Techninių valstybės registrų (kadastrų), žinybinių registrų, valstybės informacinių sistemų ir kitų informacinių sistemų elektroninės informacijos saugos reikalavimų patvirtinimo“, Bendraisiais reikalavimais organizacinėms ir techninėms duomenų saugumo priemonėms, patvirtintais Valstybinės duomenų apsaugos inspekcijos direktoriaus 2008 m. lapkričio 12 d. įsakymu Nr. 1T-71(1.12) „Dėl Bendrųjų reikalavimų organizacinėms ir techninėms duomenų saugumo priemonėms patvirtinimo“, ir kitais duomenų saugą reglamentuojančiais teisės aktais.“

Susisiekimo ministras Rimantas Sinkevičius